b'\n_START_ARTICLE_\nUnibersidad ng Vilnius\n_START_PARAGRAPH_\nAng Unibersidad ng Vilnius (Litwano: Vilniaus universitetas; Ingles:\xc2\xa0Vilnius University) ay ang pinakamatandang unibersidad sa mga estadong\xc2\xa0Baltiko\xc2\xa0at isa sa mga pinakamatanda sa Hilagang Europa. Ito ay ang pinakamalaking unibersidad sa Lithuania._NEWLINE_Ang unibersidad ay itinatag noong 1579 bilang ang Akademyang\xc2\xa0Heswita\xc2\xa0(Kolehiyo) ng Vilnius ni\xc2\xa0Grand Duke ng Lithuania at Hari ng Poland, Stephen B\xc3\xa1thory. Ito ay ang ikatlong pinakamatandang unibersidad (pagkatapos ng Cracow Academy at ang Albertina, ang Unibersidad ng K\xc3\xb6nigsberg) sa Polish-Lithuanian Commonwealth. Bilang\xc2\xa0resulta ng Ikatlong Pagkakabahagi ng Poland (1795) at ang Pag-aalsa ng Nobyembre (1830-1831), ang unibersidad ay sinarado at suspendido ang operasyon nito hanggang 1919. Matapos\xc2\xa0ang World War I,\xc2\xa0nabigo ang mga pagtatangkang itayo muli ang pamantasan ng bansang Lithuania (Disyembre 1918) at mananakop na pwersang\xc2\xa0Sobiyet\xc2\xa0(Marso 1919). Sa wakas, ito ay naitatag muli bilang Pamantasang\xc2\xa0Stefan Batory sa\xc2\xa0Poland (Agosto 1919), isang panahong nasundan ng isa pang pananakop ng pwersang\xc2\xa0Sobiyet noong\xc2\xa01920, at ng dalawang-taong\xc2\xa0Republika ng Gitnang Lithuania, na inilahok\xc2\xa0sa Poland noong 1922._NEWLINE_Ang kabuuan ng kampus ng Unibersidad ng Vilnius ay kumakatawan sa lahat ng mga pangunahing estilo ng arkitektura na nanaig sa Litwanya: Gotika, Renasimiyento, Baroque at Klasisismo.'